**Uite dorul!**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uite dorul, cum se uită,

La mine, prin geana-I blândă,

Pe cea aspră o ascunde,

Până-n suflet îmi pătrunde!

Uite dorul, mă dezmiardă,

Pe mână, să nu mă piardă!

Și când inima mi-e dată

Pleacă doru-n lumea largă!

Uite dorul, cum zâmbește

Pe sub gene și-mi vorbește:

“vino draga mea, să fim

două flori, pe-același fir!”

Vine dorul și m-agață

Sus în grinda de la casă,

Sus pe colț galben de lună,

Să n-am somn, nici noapte bună!

Uite dorul, cum se duce

Și de mine se ascunde,

Uite dorul, cum mă lasă,

În noapte, cu lampa arsă!

Uite dorul, ce mai minte

Alte mândre-n jurăminte,

Uite dorul, cum stă-n poartă,

Vine să îmi ceară plată!

Vine seara, pe înnoptat,

Să-mi fie milă să-l las,

Între perne și în brațe,

Îl primesc, că n-am ce-I face!

19.04.2018